ประกาศกระทรวงมหาดไทยประกาศกระทรวงมหาดไทยเรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรีเมื่อวันที่ ๓ มีนาคม พ.ศ. ๒๕๕๘ (ฉบับที่ ๒)[๑] ตามที่ได้มีประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๓ มีนาคม พ.ศ. ๒๕๕๘ ฉบับลงวันที่ ๑๘ พฤษภาคม พ.ศ.๒๕๕๘ อนุญาตให้คนต่างด้าวสัญชาติเมียนมา ลาว และกัมพูชาและผู้ติดตามซึ่งเป็นบุตรที่ได้จัดทำทะเบียนประวัติ และได้รับอนุญาตให้ทำงานตามประกาศคณะรักษาความสงบแห่งชาติอยู่ในราชอาณาจักรเป็นการชั่วคราวเพื่อรอการส่งกลับเพื่อดำเนินการตรวจสัญชาติ และเมื่อมีหนังสือเดินทางเอกสารใช้แทนหนังสือเดินทางหรือหนังสือรับรองสถานะบุคคลแล้ว จะได้รับอนุญาตทำงานอยู่ในราชอาณาจักรจนถึงวันที่๓๑ มีนาคม พ.ศ. ๒๕๕๙ เมื่อคนต่างด้าวดังกล่าวอยู่ในราชอาณาจักรครบกำหนดระยะเวลาที่อนุญาตแล้วหากประสงค์จะอยู่ในราชอาณาจักรต่อไปอีกเพื่อการทำงานให้มีสิทธิขออยู่ในราชอาณาจักรได้อีกไม่เกินสองปีนั้นอาศัยอำนาจตามความในมาตรา๕ แห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยประกาศคณะรักษาความสงบแห่งชาติ ฉบับที่ ๘๗/๒๕๕๗ ลงวันที่ ๑๐กรกฎาคมพุทธศักราช ๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจและมาตรา ๑๗ แห่งพระราชบัญญัติคนเข้าเมือง พ.ศ. ๒๕๒๒จึงแก้ไขเพิ่มเติมประกาศกระทรวงมหาดไทยดังกล่าว เพื่อให้สอดคล้องกับกฎกระทรวงกำหนดสถานที่ที่ห้ามนายจ้างให้ลูกจ้างซึ่งเป็นเด็กอายุต่ำกว่าสิบแปดปีทำงานพ.ศ. ๒๕๕๙ที่ไม่ให้ลูกจ้างซึ่งเป็นเด็กอายุต่ำกว่าสิบแปดปีทำงานในสถานประกอบกิจการที่ประกอบกิจการเกี่ยวกับการแปรรูปสัตว์น้ำนายกรัฐมนตรีและรัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่๒ กุมภาพันธ์ พ.ศ. ๒๕๕๙ ออกประกาศไว้ ดังต่อไปนี้ให้คนต่างด้าวที่ได้จัดทำทะเบียนประวัติและขอรับใบอนุญาตทำงานในกิจการแปรรูปสัตว์น้ำตามประกาศกระทรวงมหาดไทยเรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรีเมื่อวันที่๓ มีนาคม พ.ศ. ๒๕๕๘ ฉบับลงวันที่ ๑๘ พฤษภาคม พ.ศ. ๒๕๕๘ที่มีอายุไม่เกินสิบแปดปีนับแต่วันออกประกาศนี้ขอเปลี่ยนประเภทกิจการหรือนายจ้างเพื่อทำงานในประเภทกิจการอื่นตามบทบัญญัติของกฎหมายหรือใช้สิทธิการเป็นผู้ติดตามซึ่งเป็นบุตรของบิดาหรือมารดาภายในหกสิบวันนับแต่วันที่ประกาศนี้มีผลใช้บังคับโดยให้นายจ้างนำคนต่างด้าวที่ประสงค์จะขอเปลี่ยนประเภทกิจการหรือเปลี่ยนนายจ้างตามวรรคหนึ่งไปแจ้งการเปลี่ยนประเภทกิจการหรือนายจ้างกับพนักงานเจ้าหน้าที่ตามกฎหมายว่าด้วยการทำงานของคนต่างด้าวและให้คนต่างด้าวนำหลักฐานที่กรมการจัดหางานออกให้ไปแจ้งให้นายทะเบียนท้องที่หรือนายทะเบียนท้องถิ่นตามกฎหมายว่าด้วยการทะเบียนราษฎรที่นายจ้างมีภูมิลำเนาเพื่อแก้ไขทะเบียนประวัติและการเปลี่ยนนายจ้างในกรณีไม่สามารถดำเนินการได้ตามวรรคหนึ่งให้ถือว่าสิ้นผลการอยู่ในราชอาณาจักรตามข้อ ๔ ของประกาศกระทรวงมหาดไทย เรื่องการอนุญาตให้คนต่างด้าวบางจำพวกเข้ามาอยู่ในราชอาณาจักรเป็นกรณีพิเศษตามมติคณะรัฐมนตรี เมื่อวันที่ ๓ มีนาคม พ.ศ. ๒๕๕๘ ฉบับลงวันที่ ๑๘ พฤษภาคม พ.ศ.๒๕๕๘ เว้นแต่จะใช้สิทธิการเป็นผู้ติดตามซึ่งเป็นบุตรของบิดาหรือมารดาที่ได้จัดทำทะเบียนประวัติและขอรับใบอนุญาตทำงานไว้ในคราวเดียวกันทั้งนี้ให้คนต่างด้าวที่ใช้สิทธิของผู้ติดตามนำหลักฐานที่แสดงการเป็นบิดาหรือมารดาไปแจ้งการเปลี่ยนแปลงต่อพนักงานเจ้าหน้าที่ตามกฎหมายว่าด้วยการทำงานของคนต่างด้าวและให้คนต่างด้าวนำหลักฐานที่กรมการจัดหางานออกให้ไปแจ้งให้นายทะเบียนท้องที่หรือนายทะเบียนท้องถิ่นตามกฎหมายว่าด้วยการทะเบียนราษฎรที่นายจ้างของบิดาหรือมารดามีภูมิลำเนาอยู่เพื่อแก้ไขทะเบียนประวัติประกาศ ณ วันที่ ๒๙มีนาคม พ.ศ. ๒๕๕๙พลเอก ประยุทธ์ จันทร์โอชานายกรัฐมนตรีพลเอก อนุพงษ์ เผ่าจินดารัฐมนตรีว่าการกระทรวงมหาดไทยปริยานุช/จัดทำ๒๗ เมษายน ๒๕๕๙ปุณิกา/ตรวจ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๘๗ ง/หน้า ๑๒/๑๒ เมษายน ๒๕๕๙